**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**ÚSTAVNÝ zákon**

z ... 2014,

**ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov**

Národná rada Slovenskej republiky sa uzniesla na tomto ústavnom zákone:

**Čl. I**

Ústava Slovenskej republiky č. 460/1992 Zb. v znení ústavného zákona č. 244/1998 Z. z., ústavného zákona č. 9/1999 Z. z., ústavného zákona č. 90/2001 Z. z, ústavného zákona č. 140/2004 Z. z., ústavného zákona č. 323/2004 Z. z., ústavného zákona č. 463/2005 Z. z., ústavného zákona č. 92/2006 Z. z., ústavného zákona č. 210/2006 Z. z., ústavného zákona č. 100/2010 Z. z., ústavného zákona č. 356/2011 Z. z., ústavného zákona č. 232/2012 Z. z. ústavného zákona č. 161/2014 Z. z. sa mení a dopĺňa takto:

1. V čl. 77 odsek 1 znie:

„(1) Funkcia poslanca je nezlučiteľná s funkciou poslanca Európskeho parlamentu, predsedu vyššieho územného celku, starostu obce, sudcu, prokurátora, verejného ochrancu práv, príslušníka ozbrojených síl a príslušníka ozbrojeného zboru.“.

1. Za čl. 154d sa vkladá čl. 154e, ktorý znie:

„**Čl. 154e**

Na poslanca vykonávajúceho funkciu predsedu vyššieho územného celku a starostu obce vo funkčnom období, ktoré začalo pred účinnosťou tohto ústavného zákona, sa vzťahuje právna úprava podľa doterajších právnych predpisov.“.

**Čl. II**

Tento ústavný zákon nadobúda účinnosť dňom vyhlásenia.